31981R3822
L 386/4
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕВРАТОМ, EОВС, EИО) № 3822/81 НА СЪВЕТА
от 15 декември 1981 година
за изменение на Регламент № 422/67/EИО, № 5/67/Eвратом, относно определяне на възнаграждението на председателя и на членовете на Комисията и на председателя, съдиите, генералните адвокати и секретаря на Съда на Европейските общности, Регламент (EОВС, EИО, Eвратом) № 1240/70, относно определяне на възнагражденията на бивши членове на Комисията на Европейските общности, службата на които е приключила на 1 юли 1970 година, Регламент № 423/67/EИО, № 6/67/Eвратом, относно определяне на възнагражденията на членовете на Комисиите на Европейската икономическа общност и Европейската общност за атомна енергия и на Висшия орган, които не са били назначени за членове на Единната комисия на Европейските общности, и Регламент (EИО, Eвратом, EОВС) № 2290/77, относно определяне на възнагражденията на членовете на Сметната палата
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на единен Съвет и единна Комисия на Европейските общности, и по-специално член 6 от него,
като взе предвид Договора за създаване на Европейската общност за въглища и стомана, и по-специално член 78е от него,
като взе предвид Договора за създаване на Европейската икономическа общност, и по-специално член 206 от него,
като взе предвид Договора за създаване на Европейската общност за атомна енергия, и по-специално член 180 от него,
като взе предвид протокола за привилегиите и имунитетите на Европейските общности, и по-специално членове 20 и 21 от него,
като има предвид, че Съветът определя заплатите, надбавките и пенсиите на Председателя и членовете на Комисията, на председателя, съдиите, генералните адвокати и секретаря на Съда на Европейските общности, и на членовете на Сметната палата, а така също и всяка надбавка, представляваща възнаграждение,
като има предвид, че конкретни трудности в икономическото и социално положение изискват въвеждането на специални данъци, преценявани въз основа на икономическите данни, които отразяват средните несъответствия, регистрирани в държавите-членки между тенденцията на реалните надници и заплати на глава от населението и тенденцията на:
-
общата производителност (брутен вътрешен продукт посредством обем на работещо лице),
-
производителност, налична за разпределение (т.е. производителност, коригирана за целите на търговията),
-
производителност на член от активното население, включително лица, които са на работа и безработните,
който данък трябва да се прилага към нетните заплати, пенсии и обезщетение при прекратяване на служебното правоотношение, изплащани от Общностите;
като има предвид обаче, че прилагането на данъка към пенсиите и към временните обезщетения прекратяване на служебните отношения следва да бъде преустановено през първите пет години,
ПРИЕ НАСТОЯЩИЯ РЕГЛАМЕНТ:
Член 1
1. След член 19 на Регламент № 422/67/EИО, № 5/67/Eвратом на Съвета от 25 юли 1967 г., относно определяне на възнаграждението на председателя и на членовете на Комисията и на председателя, съдиите, генералните адвокати и секретаря на Съда на Европейските общности (1), се въвежда член 19a, който гласи следното:
„Член 19a
Нетната основна заплата, пенсия и временно обезщетение при прекратяване на служебните правоотношения на председателя и членовете на Комисията, на Председателя, съдиите, генералните адвокати и секретаря на Съда на Европейските общности са обект на специален данък, определен в съответствие с разпоредбите на член 66a на Правилника за длъжностните лица, който се прилага по аналогия.“
2. След член 2 от Регламент (EОВС, EИО, Eвратом) № 1240/70 на Съвета от 29 юни 1970 г., относно определяне на възнагражденията на бившите членове на Комисията на Европейските общности, служебните правоотношения на които са приключили на 1 юли 1970 г. (2), се въвежда член 2a, който гласи следното:
„Член 2a
Нетните пенсии на съответните лица са обект на специален данък, определен в съответствие с разпоредбите на член 66а от правилника за длъжностните лица, който се прилага по аналогия.“
3. След член 2 от Регламент № 423/67/EИО, № 6/67/Eвратом на Съвета от 25 юли 1967 г., относно определяне на възнагражденията на членовете на Комисиите на Европейската икономическа общност и Европейската общност за атомна енергия и на Висшия орган, които не са били назначени за членове на Единната комисия на Европейските общности (3), се въвежда член 2а, който гласи следното:
„Член 2a
Нетните пенсии на съответните лица са обект на специален данък, определен в съответствие с разпоредбите на член 66а от Правилника за длъжностните лица, който се прилага по аналогия.“
4. След член 19 от Регламент (EИО, Eвратом, EОВС) № 2290/77 на Съвета от 18 октомври 1977 г., относно определяне на възнагражденията на членовете на Сметната палата (4), се въвежда член 19a, който гласи следното:
„Член 19a
Нетната основна заплата, пенсиите, както и временното обезщетение при прекратяване на служебните правоотношения на членове и бивши членове на Сметната палата или на техните наследници, са обект на специален данък, определен в съответствие с разпоредбите на член 66а от правилника за длъжностните лица, който се прилага по аналогия.“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 декември 1981 година.